Seun vas oor tweets oor Olimpiese duiker | Nuus24
Seun vas oor tweets oor Olimpiese duiker
Twitter gons oor Cameron
Twitter sê jammer ná probleem by datasentrum
Londen – 'n Seun is in hegtenis geneem in verband met Twitter-boodskappe wat op die Britse Olimpiese duiker Tom Daley gerig is, het die polisie hier gesê.Daley se pa is 'n jaar gelede weens breinkanker oorlede en die 18-jarige Olimpiese atleet het gehoop om 'n medalje te wen "vir myself en my pa." Hy het Maandag egter vierde geëindig in sy item.'n Twitter-gebruiker het later 'n paar negatiewe boodskappe aan hom gestuur, insluitend een wat gelui het: "Jy het jou pa in die steek gelaat, ek hoop jy weet dit."Die polisie in Dorset het vroeg Dinsdag gesê 'n 17-jarige seun is by 'n gastehuis in Weymouth in hegtenis geneem in verband met die boodskappe aan Daley.Twitter-gebruikers wat boodskappe stuur wat as dreigemente beskou word kan in Brittanje vervolg word.– Volg Nuus24 op Twitter.
Lees meer oor: twitter | londen | olimpiese spele VOLGENDE OP NUUS24X